SHBA, dita e tretë e mbylljes së qeverisë
Në horizont nuk duket asnjë shenjë se mund të arrihet ndonjë zgjidhje që të kënaqë të dyja palët në Kongres
Sot është dita e tretë të mbylljes së pjesshme të qeverisë amerikane, dhe në horizont nuk duket asnjë shenjë se mund të arrihet ndonjë zgjidhje. Udhëheqësit e kongresit amerikan u takuan mbrëmë me presidentin Barak Obama për të diskutuar mbi problemin kryesor që ka çuar në gjendjen e tanishme. Kryetari i Dhomës së Përfaqësuesve, republikani John Boehner tha se bisedimet shkuan mirë, por asnjë marrëveshje nuk u arrit. tha zoti Boehner. Udhëheqësi i Senatit, demokrati Harry Reid tha pas takimit se demokratët janë të gatshëm për të biseduar me republikanët rreth gjithçkaje, por vetëm nëse miratohet një projekt-ligj për shpenzimet dhe nëse mbyllja e qeverisë merr fund pa ndikuar mbi ligjin e sigurimeve shëndetësore të presidentit Obama. tha senatori Reid. Shtëpia e Bardhë e quajti takimin e mbrëmshëm të dobishëm dhe tha se presidenti është i kënaqur që u mbajt. Por, para bisedimeve, zoti Obama i tha televizionit CNBC se ai është përpjekur shumë të punojë me republikanët, duke e quajtur mbylljen e qeverisë krejtësisht të panevojshme. Qeveria amerikane u mbyll pjesërisht të hënën në mesnatë, pasi demokratët refuzuan të miratojnë propozimet e republikanëve që hiqnin fondet për ligjin e sigurimeve shëndetsore, ose për të shtyrë zbatimin e plotë të reformës së kujdesit shëndetësor. Më shumë se 800,000 punonjës federalë janë pushuar përkohësisht nga puna për shkak të mbylljes. Janë mbyllur gjithashtu parqet kombëtare dhe shumë agjenci federale, disa prej të cilave ndihmojnë veteranët dhe të varfrit. Mbyllja nuk ka prekur transmetimet e Zërit të Amerikës.